**UZNESENIA**

**z 39. zasadnutia Štátnej komisie**

**pre voľby a kontrolu financovania politických strán pre VII. volebné obdobie**

**zo dňa 10. – 11. novembra 2018**

*Uznesenie č. 39/1/1*

*Štátna komisia pre voľby a kontrolu financovania politických strán schvaľuje navrhovaný program rokovania.*

***Uznesenie č. 39/1/2***

*Štátna komisia pre voľby a kontrolu financovania politických strán schvaľuje návrh zápisnice z jej tridsiateho ôsmeho zasadnutia.*

***Uznesenie č. 39/2/1***

*Štátna komisia pre voľby a kontrolu financovania politických strán berie na vedomie informáciu viceprezidenta Policajného zboru plk. Mgr. Róberta Bozalku o pripravenosti zložiek Policajného zboru na voľby do orgánov samosprávy obcí, ktoré sa vykonajú 10.11.2018.*

*Uznesenie č. 39/3/1*

*Štátna komisia pre voľby a kontrolu financovania politických strán berie na vedomie informáciu Ing. Evy Chmelovej, zapisovateľky Štátnej komisie pre voľby a kontrolu financovania politických strán o otvorení volebných miestností.*

***Uznesenie č. 39/4/1***

*Štátna komisia pre voľby a kontrolu financovania politických strán sa oboznámila   
s podnetom p. P. K. a postupuje ho Okresnej volebnej komisii v Považskej Bystrici za účelom zabezpečenia zvýšenia dohľadu nad priebehom volieb v obci Dolný Lieskov a poskytnutia metodickej súčinnosti pri vytvorení podmienok pre pozorovateľov priebehu volieb.*

***Uznesenie č. 39/4/2***

*Štátna komisia pre voľby a kontrolu financovania politických strán prerokovala žiadosť   
p. J. K. o stanovisko k pozvaniu priaznivcov do volebnej centrály počas konania volieb   
do orgánov samosprávy obcí a konštatuje, že samotné oznámenie stretnutia, a ani stretnutie za účelom sledovania výsledkov volieb nie je porušením volebného moratória, pokiaľ nenapĺňa znaky zákonnej definície volebnej kampane.*

***Uznesenie č. 39/4/3***

*Štátna komisia pre voľby a kontrolu financovania politických strán berie na vedomie podanie p. I.M, týkajúce sa osobitného platobného účtu.*

***Uznesenie č. 39/4/4***

*Štátna komisia pre voľby a kontrolu financovania politických strán sa oboznámila   
s podnetom p. J. K., týkajúcim sa zberu podpisov pod petíciu v blízkosti volebných miestností počas volebného dňa a v súlade so svojím uznesením č. 11/5/2 zo dňa 16.02.2016 konštatuje, že samotné zhromažďovanie podpisov pod petíciu v deň volieb nie je porušením zákona č. 181/2014 Z. z. o volebnej kampani a o zmene a doplnení zákona č. 85/2005 Z. z.   
o politických stranách a politických hnutiach v znení neskorších predpisov v prípade, že petícia nie je zameraná na vedenie volebnej kampane v prospech alebo neprospech kandidujúceho subjektu, podpisy nezhromažďuje samotný kandidát, kandidát nie je uvedený na petičnom hárku ako člen petičného výboru alebo ako osoba na zastupovanie v styku s orgánom verejnej moci alebo iným spôsobom pripomenutý pri zhromažďovaní podpisov.*

*Volebné moratórium podľa § 2 ods. 2 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov treba rešpektovať aj pri zhromažďovaní podpisov pod petíciu.*

***Uznesenie č. 39/4/5***

*Štátna komisia pre voľby a kontrolu financovania politických strán berie na vedomie návrhy p. P. B., týkajúce sa zabezpečenia poriadku vo volebných miestnostiach v deň volieb.*

***Uznesenie č. 39/4/6***

*Štátna komisia pre voľby a kontrolu financovania politických strán prerokovala podnet   
p. J. K., týkajúci sa možného porušenia volebného moratória a ukladá Úradu štátnej komisie vyzvať p. J. K. o doplnenie podnetu a prípadných dôkazov možného porušenia volebného moratória.*

***Uznesenie č. 39/4/7***

*Štátna komisia pre voľby a kontrolu financovania politických strán prerokovala otázky   
p. R. V., týkajúce sa možného porušenia volebného moratória a konštatuje, že na akékoľvek dopravné prostriedky sa vzťahuje uznesenie č. 13/3/11/1 zo dňa 03.03.2016,   
podľa ktorého presun vozidiel s kampaňovým vizuálom v deň konania volieb a počas celého volebného moratória sa považuje za volebnú kampaň, ak napĺňa ustanovenie § 2 ods. 1   
zákona č. 181/2014 Z. z. o volebnej kampani a o zmene a doplnení zákona č. 85/2005 Z. z.   
o politických stranách a politických hnutiach v znení neskorších predpisov.*

***Uznesenie č. 39/4/8***

*Štátna komisia pre voľby a kontrolu financovania politických strán prerokovala podanie   
p. S. D., týkajúce sa podozrenia z porušenia volebného moratória a postupuje ho Okresnej volebnej komisii Dolný Kubín za účelom zvýšenia dohľadu nad priebehom volieb v obci Istebné.*

***Uznesenie č. 39/4/9***

*Štátna komisia pre voľby a kontrolu financovania politických strán prerokovala viacero telefonických podaní, týkajúcich sa činnosti pozorovateľa vo volebnej miestnosti a konštatuje, že pozorovateľ si môže robiť poznámky o priebehu hlasovania, ale nesmie vyhotovovať zvukový, obrazový alebo zvukovo-obrazový záznam, prípadne uskutočňovať online prenos z priebehu hlasovania vo voľbách.*

***Uznesenie č. 39/4/10***

*Štátna komisia pre voľby a kontrolu financovania politických strán prerokovala podnet   
p. D. S. a v súlade so svojím uznesením č. 13/3/11/2 zo dňa 03.03.2016 konštatuje, že uvedenom prípade sa nejedná o porušenie volebného moratória.*

***Uznesenie č. 39/4/11***

*Štátna komisia pre voľby a kontrolu financovania politických strán prerokovala podnet   
p. M. J. a postupuje ho Ministerstvu kultúry Slovenskej republiky ako príslušnému správnemu orgánu podľa § 19 ods. 9 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov.*

***Uznesenie č. 39/4/12***

*Štátna komisia pre voľby a kontrolu financovania politických strán sa oboznámila   
s podnetom p. K. R. a postupuje ho Ministerstvu vnútra Slovenskej republiky ako príslušnému správnemu orgánu.*

***Uznesenie č. 39/4/13***

*Štátna komisia pre voľby a kontrolu financovania politických strán prerokovala podnet   
p. M. K. a konštatuje, že preverovanie hospodárnosti využívania majetku obce nepatrí do jej kompetencie.*

*Štátna komisia pre voľby a kontrolu financovania politických strán v časti, týkajúcej sa financovania volebnej kampane, postupuje podnet Ministerstvu vnútra Slovenskej republiky ako príslušnému správnemu orgánu.*

***Uznesenie č. 39/4/14***

*Štátna komisia pre voľby a kontrolu financovania politických strán sa oboznámila   
s podnetom p. S. T., týkajúcim sa údajného porušenia volebného moratória a postupuje ho miestne a vecne príslušnému okresnému úradu.*

***Uznesenie č. 39/4/15***

*Štátna komisia pre voľby a kontrolu financovania politických strán prerokovala podnety   
p. T. M, týkajúce sa možného podozrenia z porušenia volebného moratória a konštatuje,   
že aj keby podnety obsahovali úplné a pravdivé opísanie relevantného skutkového stavu, nešlo by o porušenie volebného moratória, pretože emailová komunikácia, za ktorú sa obvykle neplatí úhrada nie je volebnou kampaňou zakázanou v čase 48 hodín predo dňom konania volieb a v deň konania volieb.*

***Uznesenie č. 39/4/16***

*Štátna komisia pre voľby a kontrolu financovania politických strán prerokovala podnet   
p. P. J. a konštatuje, že kontajner s menom kandidáta a heslom kandidáta umiestnený   
na verejnom priestranstve ešte počas volebnej kampane, nemusí byť odstránený pred začiatkom volebného moratória.*

***Uznesenie č. 39/4/17***

*Štátna komisia pre voľby a kontrolu financovania politických strán sa oboznámila   
s podnetom p. J. J., týkajúcim sa podozrenia z porušenia volebného moratória a postupuje ho Okresnému úradu Bratislava ako príslušnému správnemu orgánu.*

***Uznesenie č. 39/4/18***

*Štátna komisia pre voľby a kontrolu financovania politických strán prerokovala podnet   
p. D. P. a v súlade so svojím uznesením č. 13/3/11/2 zo dňa 03.03.2016 konštatuje, že aj keby podnet obsahoval úplné a pravdivé opísanie relevantného skutkového stavu, nešlo by o porušenie volebného moratória, pretože uverejnenie bezplatného príspevku na sociálnej sieti, nie je volebnou kampaňou zakázanou v čase 48 hodín predo dňom konania volieb a v deň konania volieb.*

***Uznesenie č. 39/4/19***

*Štátna komisia pre voľby a kontrolu financovania politických strán prerokovala podnet   
p. A. Č. a v súlade so svojím uznesením č. 13/3/11/2 zo dňa 03.03.2016 konštatuje,   
že aj keby podnet obsahoval úplné a pravdivé opísanie relevantného skutkového stavu, nešlo by o porušenie volebného moratória, pretože uverejnenie bezplatného komentáru k príspevku   
na sociálnej sieti, nie je volebnou kampaňou zakázanou v čase 48 hodín predo dňom konania volieb a v deň konania volieb.*

***Uznesenie č. 39/4/20***

*Štátna komisia pre voľby a kontrolu financovania politických strán prerokovala podnet   
p. J. L. a konštatuje, že uvedený blog neobsahuje predvolebný prieskum,   
a aj keby podnet obsahoval úplné a pravdivé opísanie relevantného skutkového stavu, nešlo by o porušenie volebného moratória, pretože uverejnenie konkrétneho blogového príspevku   
a ani jeho uverejnenie na sociálnej sieti, nie je volebnou kampaňou zakázanou v čase 48 hodín predo dňom konania volieb a v deň konania volieb.*

***Uznesenie č. 39/4/21***

*Štátna komisia pre voľby a kontrolu financovania politických strán prerokovala podnet   
p. J. S. a konštatuje, že kandidát, alebo jeho zástupcovia môžu byť prítomní pri sčítavaní výsledkov volieb.*

***Uznesenie č. 39/4/22***

*Štátna komisia pre voľby a kontrolu financovania politických strán sa oboznámila   
s podnetom p. S. V. a postupuje ho Úradu špeciálnej prokuratúry Generálnej prokuratúry Slovenskej republiky.*

***Uznesenie č. 39/4/23***

*Štátna komisia pre voľby a kontrolu financovania politických strán sa oboznámila s podnetom p. Ľ. K., týkajúcim sa financovania volebnej kampane prostredníctvom osobitného platobného účtu a postupuje ho Ministerstvu vnútra Slovenskej republiky ako príslušnému správnemu orgánu.*

***Uznesenie č. 39/4/24***

*Štátna komisia pre voľby a kontrolu financovania politických strán prerokovala podnet   
p. R. Š. a konštatuje, že posúdiť závažnosť dopadu krátkodobého zverejnenia nesprávnej informácie o odstúpení kandidáta v elektronickej verzii denníka N niekoľko dní pred voľbami bude môcť posúdiť len Ústavný súd Slovenskej republiky na základe prípadnej volebnej sťažnosti, podanej oprávneným subjektom podanej v lehote 10 dní odo dňa vyhlásenia výsledkov volieb v obci.*

***Uznesenie č. 39/4/25***

*Štátna komisia pre voľby a kontrolu financovania politických strán prerokovala podnet   
p. L. G. a konštatuje, že aj keby podnety obsahovali úplné a pravdivé opísanie relevantného skutkového stavu, nešlo by o porušenie volebného moratória, pretože zverejnenie bezplatného príspevku na sociálnej sieti, za ktoré sa obvykle neplatí úhrada, nie je volebnou kampaňou podľa § 2 ods. 2 zákona č. 181/2014 Z. z. o volebnej kampani a o zmene a doplnení zákona   
č. 85/2005 Z. z. o politických stranách a politických hnutiach v znení neskorších predpisov.*

***Uznesenie č. 39/4/26***

*Štátna komisia pre voľby a kontrolu financovania politických strán prerokovala podnet   
p. S. D. a konštatuje, že okrsková volebná komisia nie je oprávnená vylúčiť zo sčítavania hlasov hlasy, odovzdané podľa jej mienky, nenáležitým spôsobom a je povinná ich riadne sčítať. Údajné pochybenia pri odovzdávaní hlasov možno zohľadniť len v rámci prípadného následného konania pred Ústavným súdom Slovenskej republiky.*

***Uznesenie č. 39/4/27***

*Štátna komisia pre voľby a kontrolu financovania politických strán sa oboznámila s podnetom p. M. B. a postupuje ho Rade pre vysielanie a retransmisiu ako príslušnému správnemu orgánu.*

***Uznesenie č. 39/4/28***

*Štátna komisia pre voľby a kontrolu financovania politických strán sa oboznámila s podnetom p. P. L. a konštatuje, že kandidát nezodpovedá za volebnú kampaň vedenú bez jeho pričinenia inými subjektami.*

***Uznesenie č. 39/4/29***

*Štátna komisia pre voľby a kontrolu financovania politických strán prerokovala podnet   
p. M. D. a postupuje ho Ministerstvu vnútra Slovenskej republiky ako príslušnému správnemu orgánu.*

***Uznesenie č. 39/4/30***

*Štátna komisia pre voľby a kontrolu financovania politických strán sa oboznámila   
s podnetom p. O. B. a postupuje ho Okresnému úradu Humenné ako príslušnému správnemu orgánu.*

***Uznesenie č. 39/4/31***

*Štátna komisia pre voľby a kontrolu financovania politických strán sa oboznámila s podnetom p. B. S: a postupuje ho Ministerstvu vnútra Slovenskej republiky ako príslušnému správnemu orgánu.*

***Uznesenie č. 39/4/32***

*Štátna komisia pre voľby a kontrolu financovania politických strán prerokovala podnet   
p. M. Ď. a konštatuje, že bezplatný status na sociálnej sieti nie je volebnou kampaňou v zmysle § 2 ods. 1 zákona č. 181/2014 Z. z. o volebnej kampani a o zmene a doplnení   
zákona č. 85/2005 Z. z. o politických stranách a politických hnutiach v znení neskorších predpisov, pretože sa zaň obvykle neplatí úhrada.*

***Uznesenie č. 39/4/33***

*Štátna komisia pre voľby a kontrolu financovania politických strán prerokovala podnet   
p. K. P. a konštatuje, že v tomto prípade nejde o porušenie volebného moratória,   
pretože uverejnenie konkrétneho blogového príspevku, nie je volebnou kampaňou, zakázanou v čase 48 hodín predo dňom konania volieb a v deň konania volieb.*

***Uznesenie č. 39/4/34***

*Štátna komisia pre voľby a kontrolu financovania politických strán prerokovala podnet   
p. S. Ď., týkajúci sa možného porušenia volebného moratória a konštatuje, že bezplatné zdieľanie príspevkov na sociálnej sieti nie je porušením volebného moratória.*

***Uznesenie č. 39/4/35***

*Štátna komisia pre voľby a kontrolu financovania politických strán sa oboznámila   
s podnetom p. J. P. a postupuje ho Okresnému úradu Košice ako príslušnému správnemu orgánu.*

***Uznesenie č. 39/4/36***

*Štátna komisia pre voľby a kontrolu financovania politických strán prerokovala podnety   
p. P. P. a p. A. H., týkajúce sa možného porušenia § 17 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov a ukladá Úradu štátnej komisie vyžiadať vyjadrenie nezávislého kandidáta na funkciu primátora a poslanca mestského zastupiteľstva mesta Martin, p. Mareka Beláka.*

***Uznesenie č. 39/4/37***

*Štátna komisia pre voľby a kontrolu financovania politických strán sa oboznámila s podnetom p. M. L., týkajúcim sa možného porušenia volebného moratória, a postupuje ho Rade pre vysielanie a retransmisiu ako príslušnému správnemu orgánu.*

***Uznesenie č. 39/4/38***

*Štátna komisia pre voľby a kontrolu financovania politických strán sa oboznámila s podnetom Mestskej polície v Liptovskom Mikuláši, postúpeným Mestskou volebnou komisiou Liptovský Mikuláš a postupuje ho mestu Liptovský Mikuláš.*

***Uznesenie č. 39/4/39***

*Štátna komisia pre voľby a kontrolu financovania politických strán sa oboznámila s podnetom p. A. J., postúpeným Mestskou volebnou komisiou Liptovský Mikuláš a postupuje ho Ministerstvu vnútra Slovenskej republiky ako príslušnému správnemu orgánu.*

***Uznesenie č. 39/4/40***

*Štátna komisia pre voľby a kontrolu financovania politických strán berie na vedomie podnet p. P. L., postúpený Mestskou volebnou komisiou Liptovský Mikuláš a konštatuje,   
že podľa svojho obsahu podnet nedáva dôvod na postúpenie inému orgánu ani začatie konania pred Štátnou komisiou pre voľby a kontrolu financovania politických strán.*

***Uznesenie č. 39/4/41***

*Štátna komisia pre voľby a kontrolu financovania politických strán berie na vedomie podnet p. P. Z., postúpený Mestskou volebnou komisiou Liptovský Mikuláš a konštatuje,   
že podľa svojho obsahu podnet nedáva dôvod na postúpenie inému orgánu ani začatie konania pred Štátnou komisiou pre voľby a kontrolu financovania politických strán.*

***Uznesenie č. 39/4/42***

*Štátna komisia pre voľby a kontrolu financovania politických strán sa oboznámila s podnetom p. T. Š., týkajúcim sa možného porušenia volebného moratória a postupuje ho Ministerstvu vnútra Slovenskej republiky ako príslušnému správnemu orgánu.*

***Uznesenie č. 39/6/1***

*Štátna komisia pre voľby a kontrolu financovania politických strán schvaľuje zápisnicu Štátnej komisie pre voľby a kontrolu financovania politických strán o výsledkoch volieb   
do orgánov samosprávy obcí, vykonaných na území Slovenskej republiky dňa 10. novembra 2018.*

***Uznesenie č. 39/8/1***

*Štátna komisia pre voľby a kontrolu financovania politických strán berie na vedomie informáciu plk. Mgr. Róberta Bozalku, viceprezidenta Policajného zboru o priebehu volieb   
do orgánov samosprávy obcí, vykonaných dňa 10. novembra 2018 z bezpečnostného hľadiska.*